
О Б Щ И Н А   Р А З Г Р А Д

З А П О В Е Д

№РД-747

гр. Разград 07.07.2026 г. 

На основание чл. 44, ал. 2 във връзка с ал. 1, т. 4 и т. 8 от Закона за местното самоуправление и местната администрация, чл. 19, ал. 1, т. 2, ал. 2 и ал. 3 от Наредба №12 на Общински съвет Разград за организацията на движението по общинските пътища и улици на територията на Община Разград чл. 73 и чл. 74 във връзка с чл. 60, ал. 1 от Административнопроцесуалния кодекс и провеждането на Панаира на киселото мляко и Фестивала на народните традиции и художествените занаяти Разград – 2026 г. на 21 - 23.07.2026 г. на площад „Момина чешма” пред Общинския културен център и в зоната за кратковременно паркиране „Синя зона“ пред бистро „Сохо“, поради което възниква необходимостта от въвеждане на временна организация за безопасност на движението (ВОБД) по конкретни улици в гр. Разград. 
Определяне режим на МПС, зареждащи обекти на територията, където са разположени сглобяемите съоръжения на участващите занаятчии и търговци с цел да бъдат осигурени живота и здравето на гражданите.
Издаването на общия административен акт е наложително и неотложно поради необходимостта от осигуряване на живота, здравето и имуществото на гражданите, както и за опазване на обществения ред. 
Поради изложеното на основание чл. 73 от АПК разпоредбите на чл. 66, ал. 1 и ал. 2 и чл. 69 от АПК относно уведомяването за предстоящото издаване на заповедта, форми и срока за участие на заинтересованите лица в производството по издаване на заповедта не следва да бъдат спазени, като вместо това съображенията за издаването ѝ ще бъдат оповестени в хода на изпълнението на същата.
Като взех предвид необходимостта от осигуряване на мерки за безопасността на движението при извършване на дейности, създаващи затруднения за осъществяването му, 

З А П О В Я Д В А М:

1. Изграждането на сглобяеми съоръжения, тип „шатра” – собственост на Община Разград, където участващите занаятчии, производители и търговци ще разполагат своите стоки да започне на 17.07.2026 г.
2. Оборудването на изградените шатри с технически съоръжения и инвентар да се извърши в периода 18.07. – 20.07.2026 г.
3. На регистрираните за участие занаятчии, производители и търговци да бъдат издадени пропуски за движение на МПС, обслужващи дейността им на територията, на която се провеждат панаира и фестивала.
4. За времето от 07:00 часа на 19.07.2025 г. до 18:00 часа на 25.07.2025 г. да бъдат допускани само, снабдени с пропуски МПС, собственост на:
4.1. Структурни звена на Община Разград имащи пряко отношение към организацията и провеждането на Панаира на киселото мляко и Фестивала на народните традиции и художествените занаяти;
4.2. Участници – занаятчии, производители и търговци, ползващи съоръжения тип „шатра“ да бъдат разположени съгласно утвърдената схема.
5. Снабдени с пропуски МПС, използвани за доставяне на експонатите и зареждането със стоки (съответно с прибирането на същите) да се допускат във времето от 07:00 часа до 09:30 часа и от 20:30 часа до 22:00 часа в периода 21.07. – 23.07.2026 г.
6. Забранявам престоя и паркирането на МПС:
6.1 По ул. „Св. Св. Кирил и Методий” за времето от 19:30 часа до 20:30 часа за периода от 21.07. до 23.07.2025 г.;
6.2. Временно се закрива зоната за кратковременно паркиране „Синя зона“ на площад „Момина чешма“ пред бистро „Сохо“от 08:00 часа на 17.07.2026 г. до 18:00 часа на 24.07.2026 г.
7. Въвеждането и поддържането на ВОБД с преустановяване на движението на МПС да се извърши от служители на РУ – Разград, при ОДМВР – Разград по:
7.1. Ул. „Св. Св. Кирил и Методий – от кръстовището с бул. „България” до южното платно на ул. „Бели лом“ за времето от 19:30 часа до 20:30 часа за периода от 21.07 до 23.07.2026 г.;
7.2. Ул. „Цар Асен” от кръстовището с ул. „Св. Св. Кирил и Методий” до кръстовището с бул. „България” за времето от 19:30 часа до 20:30 часа за периода от 21.07 до 23.07.2026 г.;
7.3. Бул. „България“ от кръстовището с ул. „Княз Дондуков” до началото на пешеходната зона от 08:00 часа на 17.07.2026 г. до 18:00 часа на 24.07.2026 г.
8. Движението на МПС да се осъществява по обходните улици в съответствие с правилата за движение.
9. Таксиметровата местостоянка находяща се на бул. „България“ в участъка от кръстовището с ул. „Княз Дондуков” до началото на пешеходната зона, се измества от 08:00 часа на 17.07.2026 г. до 18:00 часа на 24.07.2026 г. на южната пътна лента на бул. „България“ в участъка от кръстовището на ул. „Симеон“ до кръстовището с ул. „Искър“ като се сигнализира с пътен знак Е20 
10. Всички пътни знаци, противоречащи на ВОБД да се премахнат или покрият с непрозрачен калъф или фолио с черен или сив цвят.
11. Служители на РУ – Разград, при ОДМВР – Разград да осигурят опазването на обществения ред при провежданите мероприятия, съответно :
11.1. На площад „Независимост” на:
а) 21.07.2026 г. за времето от 18:00 до 20:00 часа;
б) 22.07.2026 г. за времето от 18:30 до 20:00 часа;
в) 23.07.2026 г. за времето от 17:00 до 20:00 часа.
11.2. 23.07.2026 г. за времето от 09:30 до 11:00 часа в градинката пред ХГ „Проф. Илия Петров“:
11.3. На площад „Момина чешма” – на 21, 22 и 23.07.2026 г. – за времето от 20:30 до 23:00 часа. 
12. Забранявам използването на технически съоръжения, неотговарящи на необходимите изисквания за безопасност.
13. Да бъде създадена необходимата организация, техническото оборудване и използвания инвентар, числящи се на Община Разград, ОП „Паркстрой”, и ОП „Ремонтстрой” да бъдат прибрани в съответните складове на 24.07.2026 г.
14. Охраната на монтираните обекти и съоръжения, да се осъществи от охранители към звено „ Ред и сигурност“ (РС ) от 20.07 до 24.07.2026 г. за времето от 20:00 до 08:00 часа.
15. Изпълнението на заповедта възлагам на:
15.1. По т. 1, т. 2 и т. 13 – Свилен Станев – домакин на Община Разград;
15.2 По т. 1, т. 2, т. 10 и т. 13 – Ирфан Ахмедов – директор на ОП „Ремонтстрой”
15.3. По т 3 т. 4, т. 5 и т. 14 – Мирослав Иванов старши инспектор в звено РС;
15.4. По т. 6, т. 7 и т. 11 – началника на РУ – Разград при ОДМВР – Разград.

16. За комендант при провеждане Панаира на киселото мляко и Фестивала на народните традиции и художествените занаяти Разград – 2026 г. определям Светослав Стойчев – директор на Капански ансамбъл.
17. Контролът по изпълнението на настоящата заповед възлагам на г-жа Елка Неделчева – заместник-кмет „Хуманитарни дейности“.

Настоящата заповед да се връчи по принадлежност за сведение и изпълнение.

Заповедта да се обяви на официалния сайт на Община Разград и на информационното табло на административната сграда на общинска администрация. 

Заповедта да се изпрати по служебната електронна поща на зам.-кмета г-жа Елка Неделчева.

Настоящата заповед подлежи на оспорване по реда и в срока по АПК пред Административен съд Разград, а разпореждането, с което се допуска предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен.


ДОБРИН ДОБРЕВ
Кмет на община Разград

